钦定古今图书集成/明伦汇编/交谊典/第077卷 > 《水龙吟》〈又一体 用见山韵饯别〉前人
## 钦定古今图书集成/明伦汇编/交谊典/第077卷 > 《水龙吟》〈又一体 用见山韵饯别〉前人

夜分溪馆渔灯，巷声乍寂西风定。河桥送远，玉箫吹
断，霜丝舞影。薄絮秋云，澹蛾山色，宦情归兴。怕烟江
渡后，桃花又泛，宫沟上、春流紧。新句欲题还省。透
香煤、重笺误隐。西园已负，林亭移酒，松泉荐茗。携手
同归处，玉奴唤、绿窗春近。想骄骢、又踏西湖，二十四
番花信。